sagorsarker/bangla-wikipedia huggingface dataset:
সামান্থা মর্টন

সামান্থা জেন মর্টন (ইংরেজি: Samantha Jane Morton জন্ম ১৩ই মে ১৯৭৭) হলেন একজন ইংরেজ অভিনেত্রী, চিত্রনাট্যকার ও পরিচালক। তিনি একটি গোল্ডেন গ্লোব পুরস্কার, একটি বাফটা পুরস্কার ও একটি বিফা পুরস্কার অর্জন করেছেন এবং একটি এমি পুরস্কার ও দুটি একাডেমি পুরস্কারে মনোনীত হয়েছেন।
নটিংহামে বেড়ে ওঠা মর্টন সেন্ট্রাল জুনিয়র টেলিভিশন ওয়ার্কশপে যোগ দেন এবং ১৯৯১ সাল থেকে ব্রিটিশ টেলিভিশন পর্দায় কাজ শুরু করেন। তিনি "সোলজার সোলজার" ও "ক্র্যাকার" টেলিভিশন ধারাবাহিকে অতিথি ভূমিকায় এবং ১৯৯৫ থেকে ১৯৯৬ সালে আইটিভির "ব্যান্ড অব গোল্ড" ধারাবাহিকে অভিনয় করেন। নাট্যধর্মী "এমা" (১৯৯৬),"জেন আইয়ার" (১৯৯৭), ও "আন্ডার দ্য স্কিন" (১৯৯৭) চলচ্চিত্র দিয়ে তার বড় পর্দায় সুনাম অর্জন করেন। আন্ডার স্য স্কিনের সাফল্যের পর উডি অ্যালেন তাকে "সুইট অ্যান্ড লোডাউন" (১৯৯৯) চলচ্চিত্রে কাজের সুযোগ দেন এবং এই কাজের জন্য তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন।
মর্টন ১৯৭৭ সালের ১৩ই মে নটিংহামের ক্লিফটনে জন্মগ্রহণ করেন। তার মাতা পামেলা মালেক একজন ফ্যাক্টরি কর্মী এবং পিতা পিটার মর্টন। মর্টন তাদের তৃতীয় সন্তান। ১৯৭৯ সালে তার পিতামাতার বিবাহবিচ্ছেদের পর তার আরও ছয়জন বৈমাত্রেয় ভাইবোন জন্মগ্রহণ করে। তিনি আট বছর পর্যন্ত তার পিতার সাথে বসবাস করেন। তার পিতা মদ্যপ ছিলেন এবং তার মাতার তার দ্বিতীয় স্বামী ফ্রাংক ব্রেভউডের সাথে দ্বন্দ্বপূর্ণ সম্পর্ক ছিল। ফলে তিনি আর তার পিতামাতার সাথে বসবাস করেন নি। পরের নয় বছর তিনি পালিত পিতামাতার আশ্রয়ে এবং চিলড্রেনস হোমে কাটান। এই সময়ে তিনি ওয়েস্ট ব্রিজফোর্ড কমপ্রিহেনসিভ স্কুলে পড়াশোনা করেন এবং ১৩ বছর বয়সে সেন্ট্রাল জুনিয়র টেলিভিশন ওয়ার্কশপে যোগ দেন। সে সময়ে তিনি "সোলজার সোলজার" ও "বুন" টেলিভিশন ধারাবাহিকে কাজ করার প্রস্তাব পান।
লিনা ডানাম

লিনা ডানাম (ইংরেজি: Lena Dunham, ; ১৩ই মে ১৯৮৬) হলেন একজন মার্কিন অভিনেত্রী, লেখিকা, প্রযোজক ও পরিচালক। তিনি এইচবিওর ধারাবাহিক "গার্লস" (২০১২-২০১৭)-এর রচয়িতা ও অভিনেত্রী হিসেবে প্রসিদ্ধ। এই ধারাবাহিকের জন্য তিনি একাধিক এমি পুরস্কারের মনোনয়ন লাভ করেন এবং দুটি গোল্ডেন গ্লোব পুরস্কার অর্জন করেন। এছাড়া তিনি "গার্লস" ধারাবাহিকের কয়েকটি পর্ব পরিচালনা করেন এবং প্রথম নারী হিসেবে হাস্যরসাত্মক ধারাবাহিক পরিচালনা বিভাগে ডিরেক্টরস গিল্ড অব আমেরিকা পুরস্কার লাভ করেন। "গার্লস" ধারাবাহিকের পূর্বে ডানাম অর্ধ-জীবনীমূলক স্বাধীন চলচ্চিত্র "টাইনি ফার্নিচার" (২০১০) রচনা, পরিচালনা ও এতে অভিনয় করেন। এই কাজের জন্য তিনি শ্রেষ্ঠ মূল চিত্রনাট্য বিভাগে ইন্ডিপেন্ডেন্ট স্পিরিট পুরস্কার অর্জন করেন।
ডানাম ১৯৮৬ সালের ১৩ই মে নিউ ইয়র্ক সিটিতে জন্মগ্রহণ করেন। তার পিতা ক্যারল ডানাম একজন চিত্রকর এবং তার মাতা লরি সিমন্স একজন চিত্রশিল্পী ও চিত্রগ্রাহক এবং পিকচার জেনারেশনের সদস্য। তার পিতা একজন প্রটেস্ট্যান্ট ও ইংরেজ বংশোদ্ভূত এবং তার মাতা ইহুদি। তার ছোট বোন গ্রেস ডানাম একজন লেখিকা ও অভিনেত্রী। তিনি লিনার প্রথম চলচ্চিত্র "ক্রিয়েটিভ ননফিকশন"-এ ছোট ভূমিকায় ও দ্বিতীয় চলচ্চিত্র "টাইনি ফার্নিচার"-এ শ্রেষ্ঠাংশে অভিনয় করেন।
সাঁইখোম মীরাবাই চানু

সাঁইখোম মীরাবাই চানু (; জন্ম: ৮ আগস্ট ১৯৯৪) একজন ভারতীয় ভারোত্তোলক। ২০১৪ সাল থেকে আন্তর্জাতিক ইভেন্টে ৪৮ কেজি শ্রেণিতে একজন নিয়মিত উপস্থিতি, গ্রীষ্মকালীন অলিম্পিক, বিশ্ব ভারোত্তোলন চ্যাম্পিয়নশিপস এবং কমনওয়েলথ গেমসে বহু পদক জিতেছেন। ভারত সরকার তার ক্রীড়ায় অবদানের জন্য তাকে সম্মানসূচক পদ্মশ্রী দ্বারা সন্মানিত করেন।
২০১৪ কমনওয়েলথ গেমস, গ্লাসগোতে চানু ৪৮ কেজি ওজনের শ্রেণীতে রৌপ্য পদক জিতেছেন; তিনি গোল্ড কোস্ট অনুষ্ঠিত ২০১৮ কমনওয়েলথ গেমসে, গেমস রেকর্ড ভেঙ্গে স্বর্ণ পদক লাভ করেন। অলিম্পিকে রৌপ্যপদক জয় এখনও অবধি তাঁর সবচেয়ে বড় সাফল্য।
চানু আদি মণিপুরী পরিবারে ৮ আগস্ট ১৯৯৪ সালে ইম্ফল হতে ১৫ কিমি পূর্বে নংপোক কাকিং, ইম্ফল ইস্ট, মণিপুরে জন্মগ্রহণ করেন। দরিদ্র ঘরের সন্তান মীরাবাই জীবিকা নির্বাহের জন্য জঙ্গল থেকে কাঠ কুড়িয়ে আনতেন।
সাকারবাদী সনমাহিজম ধর্মে বিশ্বাসী পরিবারে জন্ম হলেও তিনি সকল ধর্মের দেবদেবীর আশীর্বাদ প্রার্থী।
২০১৪ সালে, গ্লাসগো, স্কটল্যান্ডে, অনুষ্ঠিত কমনওয়েলথ গেমসে চানু ৪৮ কেজি ওজন শ্রেণীতে রৌপ্য পদক জিতেছেন।
চানু মহিলাদের ৪৮ কেজি ওজন শ্রেণীতে ২০১৬ রিও অলিম্পিকের জন্য যোগ্য হন কিন্তু তিনি এই ইভেন্টটি শেষ করতে ব্যর্থ হন কারণ তিনি ক্লিন ও জার্ক অধ্যায়টির তিনটি প্রচেষ্টার যে কোনওটিতে ওজন উত্তোলন করতে ব্যর্থ হন। 
২০১৭ সালে, অ্যানাহিম, মার্কিন যুক্তরাষ্ট্র, অনুষ্ঠিত বিশ্ব ওয়েট লিফ্টিং চ্যাম্পিয়নশিপসে, চানু, ১৯৪ মোট কেজি (স্নেচে ৮৫ কেজি এবং ক্লিন ও জার্কে ১০৯ কেজি) উত্তোলন করে গেমস রেকর্ড ভেঙ্গে স্বর্ণ পদক লাভ করেন।
তার উত্তোলন করা ১৯৪ মোট কেজি, একটি নতুন বিশ্ব রেকর্ডও। এর আগে এই কৃতিত্ব অর্জন করেছিল ভারতীয় ভারোত্তোলক কর্ণম মালেশ্বরী, চানু দ্বিতীয় ভারতীয় ভারোত্তোলক যিনি এই কৃতিত্ব অর্জন করলেন।
২০১৭ সালে, গোল্ড কোস্ট, অস্ট্রেলিয়া অনুষ্ঠিত অস্ট্রেলিয়ার কমনওয়েলথ সিনিয়র ভারোত্তোলেন চ্যাম্পিয়নশিপে চানু স্বর্ণ পদক জিতেছিলেন এবং ২০১৮ কমনওয়েলথ গেমস প্রতিযোগিতায় অংশগ্রহণ শুনিশ্চিত করেন।
২০১৮ সালে, গোল্ড কোস্ট,অস্ট্রেলিয়াতে, অনুষ্ঠিত কমনওয়েলথ গেমসে, চানু, ১৯৬ মোট কেজি (স্নেচে ৮৬ কেজি এবং ক্লিন ও জার্কে ১১০ কেজি) উত্তোলন করেন এবং গেমস রেকর্ড ভেঙ্গে স্বর্ণ পদক জিতে নেন। 
২০২১ সালের এপ্রিল মাসে আয়োজিত এশিয়ান ওয়েটলিফটিং চ্যাম্পিয়নশিপে মীরাবাই স্ন্যাচে ৮৬ কেজি এবং ক্লিন ও জার্কে ১১৯ কেজি অর্থাত মোট ২০৫ কেজি উত্তোলন করে ব্রোঞ্জ পদক জয়লাভ করেন। ক্লিন ও জার্কে ১১৯ কেজি উত্তোলনের মাধ্যমে তিনি নতুন জাতীয় রেকর্ড ও বিশ্বরেকর্ড গড়েন। এছাড়াও এটা তার ব্যক্তিগত শ্রেষ্ঠ পারফরমেন্স। 
২০২১ সালে অনুষ্ঠিত টোকিও অলিম্পিক ২০২০তে ৪৯কেজি বিভাগে রৌপ্য পদক জিতেছেন। ২০২কেজি ওজন তুলে এই রৌপ্য পদক পান তিনি। তিনি ভারতের জন্য ষষ্ঠ অলিম্পিক রৌপ্য পদকপ্রাপ্ত ব্যক্তিত্ব। কর্ণম মালেশ্বরী-র পর তিনি দ্বিতীয় ভারতীয় ভারোত্তোলক যিনি অলিম্পিক পদক পান।
২০১৮ সালে, মণিপুরের সরকার চানুকে সংবর্ধনা দেয় এবং মণিপুরের মুখ্যমন্ত্রী এন. বীরেন সিংহ, তাকে ২০ লাখ টাকা পুরস্কার প্রদান করেন। সেই বছরেই চানুকে ভারত সরকার পদ্মশ্রী পুরস্কার দ্বারা সন্মানিত করে।
খুমুকচম সঞ্জিতা চানু

খুমুকচম সঞ্জিতা চানু(), (জন্ম ৮ ই অগাস্ট ১৯৯৪) ভারতীয় ভারোত্তোলক। কাকিং খুনো, কাকিংহ জেলা, মণিপুর এ জন্মগ্রহণ করেন, তিনি দুইবার কমনওয়েলথ গেমসে স্বর্ণপদক জয় করেন ভারতের হয়ে। প্রথমবার ২০১৪ কমনওয়েলথ গেমসে মহিলাদের ৪৮ কেজি বিভাগে। আবার ২০১৮ কমনওয়েলথ গেমসে ৫৩ কেজি বিভাগে।
তেজস্বিনী সাওন্ত

এবং মহিলাদের ৫০ মিটার রাইফেল প্রোন ইভেন্টে রৌপ্য পদক লাভ করেন। 
তেজস্বিনী কোলহাপুরে জন্মগ্রহণ করেন। তার পিতা রবীন্দ্র ও মা সুনিতা। তার পিতা রবীন্দ্র সাওয়ান্ত একজন ভারতীয় নৌবাহিনীর অফিসার । দুটি ছোট বোন আছে অনুরাধা পাত্র এবং বিজয়মাল গভলি, উভয়ই বিবাহিত। ২০১০ সালে, ফেব্রুয়ারি মাসে, তার পিতার মৃত্যু হয়। তিনি কোলহাপুরের জয়সিং কুসালে এবং তার ব্যক্তিগত কোচ কুহেলী গাঙ্গুলির অধীনে তার অনুশীলন শুরু করেন। তিনি ক্রীড়া বিভাগের বিশেষ দায়িত্ব (ওএসডি) পদে নিযুক্ত আছেন। ২৪ আগস্ট ২০১১ সালে, তিনি অর্জুন পুরস্কার পান। ১১ ফেব্রুয়ারি ২০১২ সালে, বিখ্যাত সোশাল ব্যক্তিত্ব এবং বিল্ডার সমীর দারেকরকে বিয়ে করেন। 
২০০৪ সালে ইসলামাবাদে নবম দক্ষিণ এশিয়ান স্পোর্টস ফেডারেশন গেমসে তেজস্বিনী ভারতের প্রতিনিধিত্ব করেন যেখানে তিনি ভারতকে স্বর্ণ পদক জয় করতে সাহায্য করেছিলেন।
২০০৬ সালে, তেজস্বিনী জাতীয় প্রতিযোগিতায় ৫টি স্বর্ণ পদক, ৬টি রৌপ্য পদক এবং ৫টি ব্রোঞ্জ পদক জিতেছিলেন। তার ফলে এশিয়ান গেমস স্বর্ণ পদক বিজয়ী অঞ্জলি ভেদ পাঠক ভাগভাত এবং বিশ্ব রেকর্ডধারী সুমা শিরুরকে নির্বাচিত না করে, তাকে কমনওয়েলথ গেমসে ভারতকে প্রতিনিধিত্ব করার জন্য নির্বাচিত করা হয়। মেলবোর্নে অনুষ্ঠিত কমনওয়েলথ গেমসে মহিলাদের ১০ মিটার এয়ার রাইফেল একক ইভেন্টে এবং মহিলা ১০ মিটার এয়ার রাইফেল পেয়ার্স ইভেন্টে ( অভনীত কাউর সিধুর সাথে) স্বর্ণ পদক লাভ করেন।
২০০৯ সালে, মিউনিখে অনুষ্ঠিত আইএসএসএফ বিশ্বকাপে, তেজস্বিনী, ৫০ মিটার রাইফেলের ৩ পজিশনন্স ইভেন্টে ব্রোঞ্জ পদক জিতেছিলেন। ৪ আগস্ট ২০১০ সালে, তিনি জার্মানির মিউনিখে, ৫০ মিটার রাইফেল প্রোন ইভেন্টে বিশ্ব চ্যাম্পিয়ন হয়েছিলেন। তিনি ৫০ মিটার রাইফেল প্রোন ইভেন্টে বিশ্ব রেকর্ডের সমান স্কোর করে ওয়ার্ল্ড চ্যাম্পিয়নশিপের স্বর্ণ পদক জয়ে করা প্রথম ভারতীয় মহিলা শুটার। 
২০১০ সালে, দিল্লিতে অনুষ্ঠিত কমনওয়েলথ গেমসে, তেজস্বিনী, ৫০ মিটার রাইফেল প্রোন পেয়ার্স ইভেন্টে (মিনা কুমারীর সাথে) ব্রোঞ্জে পদক এবং ৫০ মিটার রাইফেল প্রোন ইভেন্টে এককে রৌপ্য জিতেছিলেন। তিনি এই প্রতিযোগিতায় ৫০ মিটার রাইফেল ৩ পোজিসন্স ইভেন্টে (লজাকুমারী গোস্বামীর সাথে) রৌপ্য পদক জিতেছিলেন।
১২ এপ্রিল ২০১৮ সালে, গোল্ড কোস্টে অনুষ্ঠিত কমনওয়েলথ গেমসে, তেজস্বিনী ৬১৮.৯ এর সমষ্টিগত স্কোর সহ মহিলাদের ৫০ মিটার রাইফেল প্রোন ইভেন্টে ফাইনালে রৌপ্য পদক জিতেছিলেন।
১৩ ই এপ্রিল ২০১৮ সালে, তেজস্বিনী মহিলা ৫০ মিটার রাইফেল ৩ পজিশনন্স ইভেন্টে স্বর্ণ পদক লাভ করেন, তিনি ৪৫৭.৯ মোট পয়েন্ট সঙ্গে একটি গেম রেকর্ড (জিআর) করেন।
পরিতৃপ্তি

পরিতৃপ্তি বা পরিতোষ () বলতে মূলত ভোজনের শেষ পর্যায়ে অতিরিক্ত খাদ্যগ্রহণ সীমিত বা বন্ধ করার ইচ্ছাকে বোঝায়। অন্য ভাষায় খাবারের পরে "পেট ভরা"-র অনুভূতি এবং তার পরে নির্দিষ্ট সময় ধরে ক্ষুধার অনুপস্থিতিই হল পরিতৃপ্তি। পরিতৃপ্তি আসলে ক্ষুধা কমতে থাকে ও তারপরে বন্ধ হয়ে যায়। পরবর্তী ভোজনের আগ পর্যন্ত এই পরিতৃপ্তি বজায় থাকে। খাদ্য হজম বা শরীরে শোষিত হবার অনেক আগেই পরিতৃপ্তি আসে। ক্ষুধা অবস্থা থেকে পরিতৃপ্ত অবস্থা অর্জন করার সম্পূর্ণ প্রক্রিয়াটিকে পরিতৃপ্তিকরণ (Satiation) বলা হয়।
মানুষের মস্তিষ্ক তথা কেন্দ্রীয় স্নায়ুতন্ত্রের একটি অংশ হাইপোথ্যালামাস মানুষ কতটুকু খাবার খেতে ইচ্ছা করে, সেই ইচ্ছাকে নিয়ন্ত্রণ করে। ধারণা করা হয় খাদ্যগ্রহণ করলে শরীরের তাপমাত্রা বৃদ্ধি পায় এবং সেই সাথে হাইপোথ্যালামাসের তাপমাত্রাও বৃদ্ধি পায়। এর ফলশ্রুতিতে খাওয়ার ইচ্ছা হ্রাস পেতে থাকে। অন্য আরও কয়েকটি কারণেও খাদ্যগ্রহণ সীমিত করতে হতে পারে। যেমন খাবার খেতে খেতে পাকস্থলী বা অন্ত্র পূর্ণ হয়ে টান পড়লে সেখান থেকে মস্তিষ্কে সংকেত আসে এবং এরপর আর খাবার খেতে ইচ্ছা করে না। রক্তপ্রবাহে অনেক চিনি থাকলে কিংবা দেহে অনেক মেদকলা জমলেও খাদ্যগ্রহণ সীমিত হয়। এছাড়া অনুভূতিগত বা মানসিক কারণেও পরিতৃপ্তি চলে আসতে পারে। মানসিকভাবে বিচলিত একজন ব্যক্তি হয়ত খুব স্বল্প পরিমাণ খাদ্য খেয়েই পরিতৃপ্তি অর্জন করতে পারেন।
মানুষের অন্ত্রে অবস্থিত বেশ কিছু হরমোন বা অন্তঃক্ষরিত পদার্থ পরিতৃপ্তি অর্জনে গুরুত্বপূর্ণ ভূমিকা রাখে। কোলেসিস্টোকিনিন, গ্লুকাগন-সদৃশ পেপটাইড-১, অক্সিটোমডুলিন ও পেপটাইড ওয়াই ওয়াই (Peptide YY) নামক হরমোনগুলি ক্ষুধা কমিয়ে দেয়, পরিতৃপ্তি বৃদ্ধি করে এবং পাকস্থলী ও অন্ত্রে খাবারের প্রবাহ ধীর করে দেয়। গ্লুকাগন পরিতৃপ্তি বৃদ্ধি করে। স্নেহকোষগুলি থেকে নিঃসৃত লেপটিনের পরিমাণ রক্তপ্রবাহে বৃদ্ধি পেলে মস্তিষ্কের হাইপোথ্যালামাসে লেপটিন গ্রাহকগুলি সক্রিয় হয় এবং খাদ্যগ্রহণের পরিমাণ কমে যায়। অন্যদিকে মস্তিষ্কের সেরাটোনিন হরমোন চিনি-জাতীয় খাবার খাওয়ার পর মাথাকে শান্ত করে।
অল্পাহারী (dieting) ব্যক্তিরা তাদের খাদ্যগ্রহণের পরিমাণ কমানোর জন্য পরিতৃপ্তি অর্জনের আগেই খাবার খাওয়া বন্ধ করতে পারেন। শরীর বা মন হয়ত আরও খেতে চাবে, কিন্তু শরীর-মনের এই ইচ্ছাকে অবদমন করা সম্ভব।
চান্দ্রা ইমাম আলী উচ্চ বিদ্যালয় ও কলেজ

চান্দ্রা ইমাম আলী উচ্চ বিদ্যালয় ও কলেজ বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত ফরিদগঞ্জ উপজেলার একটি শিক্ষাপ্রতিষ্ঠান।
এই বিদ্যালয়টি ফরিদগঞ্জ উপজেলার ১নং বালিথুবা (পশ্চিম) ইউনিয়নের চান্দ্রা বাজারের দক্ষিণ পাশের প্রবেশমুখে মদনেরগাঁও গ্রামে অবস্থিত।
এটি উচ্চ বিদ্যালয় ও কলেজ হিসেবে ১৯৯৪ সালে প্রতিষ্ঠিত হলেও মূলত ১৮৮২ সালে বর্তমান ফরিদগঞ্জ উপজেলার সকদিরামপুর গ্রামের করিমবক্স পাটওয়ারী প্রাথমিক বিদ্যালয় প্রতিষ্ঠা করার জন্য নিজের জমি দান করেন এবং পিতার নামে ঐ বিদ্যালয়ের নাম ইমাম আলী প্রাথমিক বিদ্যালয় রাখেন। পরবর্তীতে ইংরেজি স্কুল হিসেবে এটি ১৯০২ সালে উন্নিত হয়। আবার কলকাতা বিশ্ববিদ্যালয়ে অধীনে এটি ১৯২৫ সালে মেট্রিক পর্যন্ত অন্তর্ভুক্ত হয়।
এখানে ষষ্ঠ শ্রেণি থেকে শুরু করে দ্বাদশ শ্রেণি পর্যন্ত রয়েছে। নবম-দশম এবং একাদশ-দ্বাদশ শ্রেণিতে সাধারণ, কমার্স ও বিজ্ঞান বিভাগ রয়েছে।
বিদ্যালয়টি প্রায় ১.৫২ একর জমির উপর প্রতিষ্ঠিত। বিদ্যালয়টির তিনটি ভবন রয়েছে। ভবনগুলোর মধ্যে ১নং ভবনটি উত্তরমুখী এবং কক্ষ সংখ্যা ২২টি। এতে রয়েছে পাঠাগার, বিজ্ঞান কক্ষ ও কম্পিউটার কক্ষ। ২নং ভবনটি দক্ষিণমুখী এর কক্ষ সংখ্যা ৩টি। আর ৩নং ভবনটি পূর্বমুখী।
কর্তৃকারক

ব্যাকরণে, বাক্যস্থিত যে বিশেষ্য বা সর্বনাম পদ ক্রিয়া সম্পন্ন করে তাকে ক্রিয়ার কর্তা বা কর্তৃকারক বলা হয়। ক্রিয়ার সঙ্গে 'কে' বা 'কারা' যোগ করে প্রশ্ন করলে যে উত্তর পাওয়া যায়, তা কর্তৃকারককে নির্দেশ করে। একে "কর্তাকারক"ও বলা হয়
উদাহরণ: খোকা বই পড়ে। (কে বই পড়ে? খোকা - কর্তৃকারক)। মেয়েরা ফুল তোলে। (কে ফুল তোলে? মেয়েরা - কর্তৃকারক)।
কর্তৃকারকের বহুবিধ প্রকারভেদ বিদ্যমান।
কর্ম কারক

ব্যাকরণ শাস্ত্রে, কর্ম কারক বলতে বোঝায় যাকে আশ্রয় করে কর্তা ক্রিয়া সম্পন্ন করে। "কী", "কাকে" দ্বারা প্রশ্ন করলে উত্তরে কর্ম কারক পাওয়া যায় যাকে আশ্রয় করে কর্তা-ক্রিয়া সম্পাদন করে তাকে কর্ম কারক বলে।
কর্ম দুই প্রকার: মুখ্য কর্ম ও গৌণ কর্ম।
একটি বাক্যে সমাপিকা ক্রিয়াকে 'কী' দিয়ে প্রশ্ন করলে যা উত্তর পাওয়া যায়, তা হল মুখ্য কর্ম।
উদাহরণ — 'বাবা আমাকে একটি "কলম" কিনে দিয়েছেন।' এই বাক্যে সমাপিকা ক্রিয়া হল 'কিনে দিয়েছেন'। সমাপিকা ক্রিয়াকে 'কী' দিয়ে প্রশ্ন করলে উত্তর পাওয়া যায় 'কলম'। তাই, এই বাক্যে মুখ্য কর্ম হল 'কলম'।
সাধারণত মুখ্য কর্ম বস্তুবাচক হয়। এছাড়াও, সাধারণত কর্ম কারকের মুখ্য কর্মে বিভক্তি যুক্ত হয় না।
একটি বাক্যে সমাপিকা ক্রিয়াকে 'কাকে' দিয়ে প্রশ্ন করলে যা উত্তর পাওয়া যায়, তা হল গৌণ কর্ম।
উদাহরণ — 'বাবা "আমাকে" একটি কলম কিনে দিয়েছেন।' সমাপিকা ক্রিয়াকে 'কাকে' দিয়ে প্রশ্ন করলে উত্তর পাওয়া যায় 'আমাকে। তাই, এই বাক্যে মুখ্য কর্ম হল 'আমাকে'।
সাধারণত গৌণ কর্ম প্রাণিবাচক হয়ে থাকে। এছাড়াও, সাধারণত গৌণ কর্মে বিভক্তি যুক্ত হয়।
কর্ম কারক ৪ প্রকার:
করণ কারক

ক্রিয়া সম্পাদনের যন্ত্র, উপকরণ বা সহায়ককেই করণ কারক বলা হয়। বাক্যস্থিত ক্রিয়াপদের সঙ্গে 'কিসের দ্বারা' বা 'কী উপায়ে' প্রশ্ন করলে উত্তরে করণ কারক পাওয়া যায়।
উদাহরণ:নীরা কলম দিয়ে লেখে। (উপকরণ - কলম)'জগতে কীর্তিমান হয় সাধনায়।' (উপায় - সাধনা)
অধিকরণ কারক

ব্যাকরণ শাস্ত্রে, অধিকরণ কারক বলতে ক্রিয়া সম্পাদনের সময় এবং আধারকে নির্দেশ করে। ক্রিয়াকে "কখন" ও "কোথায়" দ্বারা প্রশ্ন করলে উত্তরে অধিকরণ কারক পাওয়া যায়। অধিকরণ কারকে সপ্তমী অর্থাৎ '-এ' '-য়' '-তে' ইত্যাদি বিভক্তি যুক্ত হয়।
উদাহরণ:আধার (স্থান): আমরা রোজ স্কুলে যাই। এ বাড়িতে কেউ নেই।কাল (সময়): প্রভাতে সূর্য ওঠে। বসন্তে কোকিল ডাকে।
অধিকরণ কারক তিন প্রকার। যথা-১. কালাধিকরণ,২. আধারাধিকরণ এবং৩. ভাবাধিকরণ।
যে সময় ক্রিয়া সম্পন্ন হয়, তাকে কালাধিকরণ কারক বলে।
উদাহরণ: শরতে (কখন? - শরৎ) শাপলা ফোটে।
আধারাধিকরণ তিন ভাগে বিভক্ত। যথা:- ১. ঐকদেশিক, ২. অভিব্যাপক এবং ৩. বৈষয়িক।
বিশাল স্থানের যে কোনো এক অংশে ক্রিয়া সংঘটিত হলে তাকে ঐকদেশিক আধারাধিকরণ বলে। সামীপ্য অর্থেও ঐকদেশিক অধিকরণ হয়।
উদাহরণ:পুকুরে মাছ আছে। (পুকুরের যে কোনো একস্থানে)বনে বাঘ আছে। (বনের যে কোনো এক অংশে)আকাশে চাঁদ উঠেছে। (আকাশের কোনো এক অংশে) ঘাটে নৌকা বাঁধা আছে। (ঘাটের কাছে)'দুয়ারে দাঁড়ায়ে প্রার্থী, ভিক্ষা দেহ তারে। (দুয়ারের কাছে)রাজার দুয়ারে হাতি বাঁধা।
উদ্দিষ্ট বস্তু যদি সমগ্র আধার ব্যাপ্ত করে বিরাজমান থাকে, তবে তাকে অভিব্যাপক আধারাধিকরণ বলে।
উদাহরণ:তিলে তৈল আছে। (তিলের সারা অংশব্যাপী)নদীতে পানি আছে। (নদীর সমস্ত অংশ ব্যাপ্ত করে)
বিষয় বিশেষে বা কোনো বিশেষ গুণে কারও কোনো দক্ষতা বা ক্ষমতা থাকলে সেখানে বৈষয়িক অধিকরণ হয়।
উদাহরণ:রাকিব অঙ্কে কাঁচা, কিন্তু ব্যাকরণে ভালো।আমাদের সেনারা সাহসে দুর্জয়, যুদ্ধে অপরাজেয়।
একটি ঘটনা ঘটলে অপর একটি ঘটনা ঘটে এবং পূর্বস্থানীয় ঘটনাটি যদি বিশেষ্য স্থানীয় হয়, তবে তাকে ভাবাধিকরণ বলে। ভাবাধিকরণে সর্বদাই সপ্তমী বিভক্তির প্রয়োগ হয় বলে একে 'ভাবে সপ্তমী' বলা হয়।
যেমন- সূর্যদয়ে পদ্ম ফোটে। সূর্য নিজের মতো উদয় হলো,আর এদিকে পদ্ম ফুটে গেল। মানে, একটি ঘটনা ঘটলে অপর একটি ঘটনা ঘটে।
এরূপ আরও উদাহরণ: সূর্যোদয়ে অন্ধকার দূরীভূত হয়। কান্নায় শোক মন্দীভূত হয়। হাসিতে মুক্তা ঝরে। জলে কুমির, ডাঙায় বাঘ। (সপ্তমী বিভক্তি)
অধিকরণ কারকে অনুসর্গের ব্যবহার: ঘরের মধ্যে কে রে? তোমার আসন পাতিব হাটের মাঝে।
ফ্রাঙ্ক সিনাত্রা

ফ্রান্সিস আলবার্ট সিনাত্রা (ইংরেজি: Francis Albert Sinatra; ১২ই ডিসেম্বর ১৯১৫ - ১৪ই মে ১৯৯৮) ছিলেন একজন মার্কিন গায়ক, অভিনেতা ও প্রযোজক। তিনি বিংশ শতাব্দীর অন্যতম জনপ্রিয় ও প্রভাবশালী সঙ্গীতশিল্পী ছিলেন। তিনি সর্বকালের সর্বাধিক বিক্রিত সঙ্গীতশিল্পীদের একজন, বিশ্বব্যাপী তার ১৫০ মিলিয়নের অধিক রেকর্ড বিক্রি হয়েছে। নিউ জার্সির হোবোকনে জন্ম নেওয়া ইতালীয় বংশোদ্ভূত সিনাত্রা সুইং যুগে হ্যারি জেমস ও টমি ডার্সির সাথে তার সঙ্গীত কর্মজীবন শুরু করেন। ১৯৪৩ সালে কলাম্বিয়া রেকর্ডসের সাথে চুক্তিবদ্ধ হওয়ার পর তিনি একক শিল্পী হিসেবে সফলতা লাভ করেন এবং "ববি সক্সার"দের আদর্শে পরিণত হন। তার প্রথম অ্যালবাম "দ্য ভয়েস অব ফ্রাঙ্ক সিনাত্রা" ১৯৪৬ সালে প্রকাশিত হয়। ১৯৫০-এর দশকের শুরুর দিকে সিনাত্রার কর্মজীবনে বিরতি দেখা যায় এবং তিনি লাস ভেগাসে চলে যান। সেখানে তিনি র‍্যাট প্যাকের হয়ে সুপরিচিত রেসিডেন্সি পরিবেশক হয়ে ওঠেন। ১৯৫৩ সালে "ফ্রম হিয়ার টু ইটার্নিটি" চলচ্চিত্র দিয়ে তার কর্মজীবনে আবার উত্থান শুরু হয় এবং তিনি তার এই কাজের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। এই দশকে তার প্রকাশিত "ইন দ্য উই স্মল আওয়ার্স" (১৯৫৫), "সং ফর সুইংগিন লাভারস!" (১৯৫৬), "কাম ফ্লাই উইথ মি" (১৯৫৮), "অনলি দ্য লোনলি" (১৯৫৮) ও "নাইস "এন" ইজি" (১৯৬০) অ্যালবামগুলো সমাদৃত হয়।
সিনাত্রার চলচ্চিত্র কর্মজীবন খুবই সফল ছিল। "ফ্রম হিয়ার টু ইটার্নিটি" ছবি দিয়ে একাডেমি পুরস্কার জয়ের পর তিনি "দ্য ম্যান উইথ দ্য গোল্ডেন আর্ম" (১৯৫৫)-এ অভিনয় করেন এবং "দ্য মাঞ্চুরিয়ান ক্যান্ডিডেট" (১৯৬২)-এ তার কাজের জন্য সমাদৃত হন। তিনি সঙ্গীতধর্মী "অন দ্য টাউন" (১৯৪৯), "গাইজ অ্যান্ড ডলস" (১৯৫৫), "হাই সোসাইটি" (১৯৫৬) ও "পাল জোই" (১৯৫৭) ছবিতে কাজ করেন এবং শেষোক্ত চলচ্চিত্রের জন্য একটি গোল্ডেন গ্লোব পুরস্কার লাভ করেন। কর্মজীবনের শেষের দিকে তিনি কয়েকটি গোয়েন্দা চরিত্রে কাজ করেন, যার মধ্যে একটি হল "টনি রোম" (১৯৬৭)-এ নাম ভূমিকায় অভিনয়। সিনাত্রা ১৯৭১ সালে গোল্ডেন গ্লোব সেসিল বি. ডামিল পুরস্কার লাভ করেন। টেলিভিশন পর্দায় "দ্য ফ্রাঙ্ক সিনাত্রা শো" ১৯৫০ সালে শুরু হয় এবং ১৯৫০ ও ১৯৬০-এর দশক জুড়ে চলে। সিনাত্রা ১৯৪০-এর দশকের মাঝামাঝি থেকে রাজনীতির সাথে যুক্ত হন এবং হেনরি এস. ট্রুম্যান, জন এফ. কেনেডি ও রোনাল্ড রিগানের জন্য সক্রিয়ভাবে প্রচারণা চালান।
ময়নাগুড়ি বিধানসভা কেন্দ্র

ময়নাগুড়ি (বিধানসভা কেন্দ্র) ভারতের পশ্চিমবঙ্গ রাজ্যের জলপাইগুড়ি জেলার একটি বিধানসভা কেন্দ্র। এই আসনটি (এসসি) জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ১৬ নং ময়নাগুড়ি (এসসি) বিধানসভা কেন্দ্রটি ময়নাগুড়ি সিডি ব্লক এর অন্তর্গত।
ময়নাগুড়ি (এসসি) বিধানসভা কেন্দ্রটি ৩ নং জলপাইগুড়ি লোকসভা কেন্দ্র(এসসি) র অন্তর্গত।
২০১৪ সালে উপ-নির্বাচনে, সর্বভারতীয় তৃণমূল কংগ্রেস এর অনন্ত দেব অধিকারী, বিপ্লবী সমাজতন্ত্রী দল এর দীনবন্ধু রায় (পালু) ৩১,৭৯০ ভোটে পরাজিত করেন। আরএসপি বিধায়ক তৃণমূল কংগ্রেস যোগ দেন এবং নির্বাচনের মুখোমুখি হয়েছিল।
২০১১ সালের নির্বাচনে, আরএসপি'র অনন্ত দেব অধিকারী তার নিকটতম প্রতিদ্বন্দ্বী তৃণমূল কংগ্রেসের জুথিক রায় বসুনিয়াকে পরাজিত করে।
২০০৬ সালে, ২০০১ সালে এবং ১৯৯৬ সালের রাজ্যের বিধানসভা নির্বাচনে, আরএসপি'র বাচ্চামোহন রায় ময়নাগুড়ি (এসসি) বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী বিজেপি এর গোকুল কুমার রায়, তৃণমূল কংগ্রেসের পূর্ণপ্রাভা বর্মন এবং কংগ্রেসের মন্মথ রায় বাসুনিয়াকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১ সালে আরএসপি'র নিত্যানন্দ অধিকারী কংগ্রেসের মন্মথ রায় বাসুনিয়াকে পরাজিত করেন। ১৯৮৭ সালে আরএসপি'র তারক বন্ধু রায় কংগ্রেসের মন্মথ রায় বাসুনিয়াকে পরাজিত করেন। ১৯৮২ সালে আইসিএসের মৃদুলেন্দ্র দেব রক্ষিত এবং ১৯৭৭ সালে জনতা পার্টির ভবেন্দ্রনাথ রায় হাকিম পরাজিত করেন।
কংগ্রেসের বিজয় কৃষ্ণ মোহান্ত ১৯৭২ সালে এবং ১৯৭১ সালে জয়ী হন। কংগ্রেসের জজনেশ্বর রায় ১৯৬৯ সালে এবং ১৯৬৭ সালে জয়ী হন। কংগ্রেসের কামিনী মোহন রায় ১৯৬২ সালে জয়ী হন। কংগ্রেসের জজনেশ্বর রায় ১৯৫৭ সালে জয়ী হন। স্বাধীন ভারতের প্রথম নির্বাচন ১৯৫১ সালে, কংগ্রেসের সুরেন্দ্রনাথ রায় ময়নাগুড়ি থেকে বিজয়ী হন। কংগ্রেস জজনেশ্বর রায় এবং মঙ্গলদাস ভগত উভয়ই মধ্য দুয়ার যৌথ আসন থেকে জয়ী হন।
শাদ বেগম

শাদ বেগম হলেন পাকিস্তানের একজন সামাজিক কর্মী। তিনি জন্মেছিলেন এক ধার্মিক মধ্যবিত্ত পরিবারে। তিনি ছিলেন তার পরিবারের প্রথম নারী, যিনি বিশ্ববিদ্যালয়ে পড়েছিলেন। তিনি তার সামাজিক কর্মকাণ্ডে সবসময় বাবা, ভাই, স্বামীর সহযোগিতা পেয়েছেন বলে অভিহিত করে থাকেন।
শাদ বেগম তার এলাকার নারীদের উন্নতির জন্য ১৯৯৪ সালে 'অ্যাসোসিয়েশন ফর বিহেভিয়ার অ্যান্ড নলেজ ট্রান্সফর্মেশন' গঠন করেছিলেন। প্রথম দিকে সংগঠনটি 'আঞ্জুমান বেহবুদ-ই-খাওয়াতিন তালাশ' নামে পরিচিত ছিল। তিনি তার এলাকার রক্ষণশীল সমাজ থেকে বহু বাধা বিপত্তির সম্মুখীন হয়েছিলেন। তার এলাকায় তালেবানদের আবির্ভাব ঘটলে তিনি অজ্ঞাত সশস্ত্র ব্যক্তিদের নিকট থেকে তিনি হুমকির সম্মুখীন হন এবং সংগঠনটির অফিস পেশোয়ারে স্থানান্তর করেন।
অ্যাসোসিয়েশন ফর বিহেভিয়ার অ্যান্ড নলেজ ট্রান্সফর্মেশন তার এলাকার নারী শিক্ষা, রাজনৈতিক সচেতনতা ও স্বাস্থ্য সচেতনতা নিয়ে কাজ করে চলেছে। এছাড়াও সংগঠনটি সাঁকো নির্মাণ, টিউবওয়েল স্থাপন, ইঁদারা খনন, রাস্তা নির্মাণ, স্থানীয় ব্যবসায়ীদের জন্য ক্ষুদ্রঋণের ব্যবস্থা করা ছাড়াও মাঠ পর্যায়ে নারীদের দক্ষতা বৃদ্ধিতে অবদান রেখে চলেছে। সংগঠনটি পাকিস্তান ও পাকিস্তানের বাইরের দেশ থেকে অনুদান পেয়ে থাকে।
২০১২ সালে তার কর্মকাণ্ডের স্বীকৃতিস্বরূপ আন্তর্জাতিক সাহসী নারী পুরস্কার লাভ করেছিলেন। তিনি সে বছরের ৮ মার্চ পুরস্কার গ্রহণ করেছিলেন। তিনি এসেছেন এক রক্ষণশীল এলাকা থেকে, যেখানে খুব অল্পসংখ্যক নারী বাড়ির বাইরে কাজ করেন। সেজন্য নিরাপত্তা ইস্যুর দরুন তিনি কিছু সাংবাদিককে তার পুরস্কার লাভের খবর না ছড়াতে অনুরোধ করেছিলেন।
নারমিন ওথমান

নারমিন ওথমান (জন্ম c.১৯৪৮, Arabic: نيرمين عثمان; Kurdish Nermîn Osman) হচ্ছেন ইরাকের নুরি আল-মালিকি সরকারের পরিবেশ মন্ত্রী, তিনি ইরাকি পরিবর্তনকালীন সরকারেরও মন্ত্রী ছিলেন। তিনি ইরাকি অন্তর্বর্তী সরকার এর নারী বিষয়ক মন্ত্রী ছিলেন এবং ১৯৯২ সাল থেকে ইরাকি কুর্দিস্তান অঞ্চলের শিক্ষা মন্ত্রী ছিলেন। তিনি বিচার মন্ত্রণালয় ও সমাজসেবা মন্ত্রনালয়ের সুপারিনটেনডেন্ট পদেও ছিলেন। 
২০০৫ সালের অাগস্ট মাসে তার গাড়ি বহরে বন্দুকধারীরা হামলা চালায়। তিনি সেই হত্যাচেষ্টা থেকে বেঁচে ফিরেন। 
তার পরিবার কুর্দিশ পেসমার্গায় (কুর্দি জাতীয়তাবাদী গেরিলা সংগঠনের সদস্য) সক্রিয় ছিল যারা সাদ্দাম হুসাইনের বিরুদ্ধে লড়েছিল। সাদ্দাম হুসাইন তার চাচা ও তার স্বামীর ভাইকে ফাঁসি দিয়েছিল। তার স্বামী (দারো শেখ নূর) পাঁচ বছর ধরে কারাগারে বন্দী ছিলেন। তিনি ও তার স্বামী ১৯৮৪-এ সুইডেনে নির্বাসিত হয়েছিলেন এবং ১৯৯২-এ ইরাকে ফিরে আসেন। তার স্বামী ছিলেন একজন পাক পলিটবুরো-এর সদস্য, যিনি ২০০৪ সালে মারা যান, একই বছর তাকে জাতীয় সরকারের একটি আসন দেওয়া হয়েছিল।
ওথমান ১৯৭১ সালে বাগদাদ বিশ্ববিদ্যালয় হতে গণিতে বি.এসসি সম্পূর্ণ করেন। তার শিক্ষা সম্পন্ন করার পর তিনি ১৯৭৯ সাল পর্যন্ত শিক্ষা খাতে কাজ করেন। তিনি কুর্দি ও আরবিতে ব্যাপকভাবে লেখা প্রকাশ করেছেন এবং অসংখ্য পুরস্কার এবং সম্মানসূচক ডিগ্রি অর্জন করেছেন। ওথমান কুর্দি, আরবি, ফার্সি, সুইডিশ এবং ইংরেজিতে কথা বলেন।
তিনি বর্তমানে ইরাকের বেশ বিছু নারীভিত্তিক ও গণতান্ত্রিক সংগঠনের সাথে যুক্ত আছেন, যার মধ্যে রয়েছে নার্গিস ম্যাগাজিন, একটি নারী বিষয়ক প্রকাশনা, যেখানে তিনি প্রধান সম্পাদক। একই সময়ে তিনি "হেততাও"-এর ব্যবস্থাপনা পরিচালক, যেটি ইরাকে গণতন্ত্র শক্তিশালী করার চেষ্টা করে। তিনি অনেক দাতব্য সংস্থা প্রতিষ্ঠা কিংবা সহায়তাও করেছেন।
ভেরোনিকা সিমোগান

ভেরোনিকা সিমোগান (জন্ম: ১৯৬২) হলেন পাপুয়া নিউগিনির একজন নারী অধিকার কর্মী, যিনি দেশটিতে নারীদের প্রতি সহিংসতার বিরুদ্ধে কাজ করে চলেছেন। তার কর্মকাণ্ডের স্বীকৃতিস্বরূপ ২০১৭ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।
ভেরোনিকা সিমোগান জন্মেছিলেন ১৯৬২ সালে, পাপুয়া নিউগিনির পূর্ব সেপিক প্রদেশের রাজধানী শহর উইওয়াকের বয়কিন/দাগুয়া এলাকার উরিপ গ্রামে। তিনি বেসামরিক বিমান পরিবহন প্রশিক্ষণ কলেজে অধ্যয়ন করেছিলেন। সেখান থেকে ১৯৮১ সালে তিনি স্নাতক ডিগ্রি লাভ করেন। তিনি বেসামরিক বিমান পরিবহন বিভাগে ছয় বছর কাজ করেছিলেন।
নিজ গ্রামের অধিবাসীদের অধিকতর উন্নত জীবনব্যবস্থা নিশ্চিত করার জন্য তিনি ১৯৮৬ সালে নিজ গ্রামে ফিরে আসেন। তখন থেকে তিনি সহিংসতার শিকার নারীদের নিয়ে কাজ করে চলেছেন।
২০১২ সালে তিনি 'ফ্যামিলি ফর চেঞ্জ অ্যাসোসিয়েশন' প্রতিষ্ঠা করেন। সংগঠনটির মাধ্যমে তিনি নারীদের প্রতি সহিংসতা দূরীকরণের জন্য কাজ করে চলেছেন।
তার কর্মকাণ্ডের স্বীকৃতিস্বরূপ তিনি আন্তর্জাতিক সাহসী নারী পুরস্কার ২০১৭ লাভ করেছিলেন। তার নামটি প্রস্তাব করেছিলেন পাপুয়া নিউগিনিতে নিযুক্ত তৎকালীন মার্কিন রাষ্ট্রদূত ক্যাথেরিন এবার্ট-গ্রে।
শুকরিয়া আসিল

শুকরিয়া আসিল হলেন আফগানিস্তানের একজন নারী অধিকার কর্মী, যিনি দেশটিতে নারী অধিকার নিয়ে কাজ করে চলেছেন। তার কর্মকাণ্ডের স্বীকৃতিস্বরূপ ২০১০ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর।
শুকরিয়া আসিল ২০০৯ সালে আফগানিস্তানের বাঘলান প্রদেশের তিন নারী শিক্ষকের বরখাস্তের আদেশ প্রত্যাহার করতে অবদান রেখেছিলেন, যাদেরকে তিনি মিথ্যা সাজানো ঘটনায় বরখাস্ত করেছিল দেশটির শিক্ষা মন্ত্রণালয়। ২০১০ সালে তিনি বাঘলান প্রাদেশিক পরিষদের একজন নারী সদস্য হিসেবে দায়িত্ব পালন করেছিলেন। উল্লেখ্য, তিনিসহ আরো চারজন নারী তখন বাঘলান প্রাদেশিক পরিষদের সদস্য ছিলেন। ২০১২ সালে তিনি বাঘলান প্রদেশের সংস্কৃতি ও তথ্য বিভাগের প্রধান ছিলেন।
তিনি গণধর্ষণের শিকার এক কিশোরীকে তার পরিবারের কাছে ফেরত পাঠাতে সরাসরি হস্তক্ষেপ করেছিলেন। গণধর্ষণের শিকার হওয়া ঐ কিশোরীকে পরিত্যাগ করেছিল তার পরিবার। শুকরিয়া আসিলের প্রচেষ্টায় ঐ কিশোরীকে গ্রহণ করেছিল তার পরিবার। তিনি বাঘলান প্রদেশের তৎকালীন গভর্নরের নিকট হতে বিষয়টিতে হস্তক্ষেপের ব্যাপারে নিরুৎসাহিত হলেও তিনি তার কথায় কর্ণপাত করেন নি।
তিনি আফগানিস্তানে নারী অধিকার নিয়ে কাজ করে চলেছেন। তিনি আফগান নারীদের নিয়ে নেটওয়ার্কিং গ্রুপ তৈরি করা ছাড়াও নারীদের ড্রাইভিং স্কুল ও মেয়ে শিশুদের মাঝে শিক্ষার প্রসার নিয়ে কাজ করে চলেছেন।
তিনি তার কর্মকাণ্ডের জন্য সন্ত্রাসবাদী গোষ্ঠীর নিকট থেকে অপহরণের হুমকি পেয়েছেন, আরো পেয়েছেন মৃত্যুর হুমকি। ফলশ্রুতিতে তাকে বসবাসের ঠিকানা পরিবর্তন করতে হয়েছে।
তার কর্মকাণ্ডের স্বীকৃতিস্বরূপ ২০১০ সালে তিনি আন্তর্জাতিক সাহসী নারী পুরস্কার লাভ করেন।
রবিনা খান

রবিনা খান বাংলাদেশে জন্মগ্রহণকারী ব্রিটিশ লেখিকা,রাজনীতিবিদ,কাউন্সিলর।২০১৫ সালে তিনি হেমলেটের মেয়র নির্বাচন করেছিলেন। ২০১৮ তিনি লিবারেল ডেমোক্রেট পার্টিতে যোগ দান করেন।
রবিনার বাবা একজন কেন্টের একজন মেশিন অপারেটর। বিয়ের জন্য তিনি বাংলাদেশে ফিরে আসেন। রবিনার জন্ম সিলেট জেলায়।তিন বছর বয়সে সে ইংল্যান্ডে চলে আসেন, এবং রোচচেস্টার শহরে বেড়ে উঠেন।
১৯ বছর বয়সে, এ লেবেল শেষ হওয়ার পর তার শিক্ষকের সাথে তার বিয়ে হয়।
২০০৩ সালে রবিনার প্রথম উপন্যাস 'রেইনবো হ্যান্ডস' প্রকাশিত হয়। ২০০৬ সালে দ্বিতীয় উপন্যাস 'আয়েসার রেইনবো ' প্রকাশিত হয়।
জুন,২০০৫ সালে তিনি রেখা ওয়াহেদ এর সাথে মুনসুন প্রেস প্রতিষ্ঠা করেন।
রবিনা ফ্রিলান্সার হিসেবে বিবিসি, আইটিভি, রিচ মিক্স সাংস্কৃতিক ফাউন্ডেশনে ক্রিয়েটিভ কনসালটেন্ট হিসেবে কাজ করেন।
লেবার পার্টির হয়ে শ্যাডওয়েল আসন থেকে মে ২০১০ সালের টাওয়ার হ্যামলেটস কাউন্সিল নির্বাচনে জয় লাভ করেছিলেন। একই বছর এর অক্টোবর মাসে লেবার পার্টির নবনির্বাচিত স্বতন্ত্র মেয়র লুতফর রহমান কে সমর্থন করায় রাবিনা খান সহ মোট নয় জন কাউন্সিলর বহিষ্কৃত হন। মে ২০১৪ তে তিনি লুতফর রহমান এর গড়া টাওয়ার হ্যামলেটস ফার্ষ্ট নামক দল থেকে তিনি পুনরায় শ্যাডওয়েল আসন থেকে কাউন্সিলর নির্বাচিত হন। ২০১০ থেকে এপ্রিল ২০১৫ পর্যন্ত তিনি মন্ত্রী পরিষদ এর একজন সদস্যও ছিলেন।
২০১৮ সালের মে মাসে সরাসরি টাওয়ার হ্যামলেটস এর মেয়র নির্বাচনে দাঁড়িয়ে যান, এবং জয়ী মেয়র জন বিগস এর কাছে অল্প ভোটের ব্যাবধানে দ্বিতীয় অবস্থানে থেকে পরাজিত হন। তবে ভোটের ব্যাবধানে তুমুল লড়াই হওয়ায় ও জয়ীর কাছাকাছি পরিমান ভোট পাওয়ায় তার অবস্থান আরো শক্ত হয়। এবং তিনি পুনরায় কাউন্সিলর নির্বাচিত হন এবং প্রথম টাওয়ার হ্যামলেটস এর লেবার পার্টির বদলে "পিপলস অ্যালিয়েন্স অব টাওয়ার হ্যমলেটস" আসন পায়।
২০১৮ সালের আগস্ট মাসে রাবিনা খান তার সহকর্মীদের নিয়ে "পিপলস অ্যালিয়েন্স অব টাওয়ার হ্যমলেটস" ছেড়ে চলে আসেন এবং "লিব্যারাল ডেমোক্রাট পার্টিতে" যোগ দেন। টাওয়ার হ্যামলেটস এ তিনি একমাত্র "লিব্যারাল ডেমোক্রাট" পার্টির প্রতিনিধি ও কাউন্সিলর হন।
রবুনা টাওঢার অব হ্যামলেট সিভিল এ্যাওয়ার্ড লাভ করেন ২০১০ সালে। তিনি ইউরোপীয় মুসলিম মহিলা পুরস্কারের জন্য তালিকাভুক্ত হন। তিনি 'হিরো অব দি এয়ার' নামভুক্ত হন ইউরোপীয় ডাইভারসিটি এ্যাওয়ার্ডে । 
রবিনা একজন মুসলিম, এবং বাংলাভাষী। তিনি তার স্বামী, তিন সন্তান এবং শ্বাশুরী সহ লন্ডনে বসবাস করেন.
শ্রেষ্ঠ নৃত্যপরিচালক বিভাগে জি সিনে পুরস্কার

শ্রেষ্ঠ নৃত্যপরিচালক বিভাগে জি সিনে পুরস্কার নির্ণায়কদের দ্বারা নির্বাচিত করা হয় এবং অনুষ্ঠানে বিজয়ীর নাম ঘোষণা দেওয়া হয়।
নিম্নে উল্লেখযোগ্য তালিকাটি হলো পুরস্কারের বিজয়ী এবং যে চলচ্চিত্রগুলির জন্য তারা বিজয়ী হয়েছেন তাদের সম্পর্কে।
নিউ টাউন হল (মিউনিখ)

The New Town Hall (German: "Neues Rathaus"; Central Bavarian: "Neis Rathaus") হল জার্মানির ব্যাভেরিয়া রাজ্যের মিউনিখ জেলায় মেরিশেনপ্লাটজের উত্তর-দিকের অংশে অবস্থিত একটি টাউন হল। এতে স্থানীয় মহানগর সরকার ও মহানগর পরিষদের কার্যালয়, মেয়রদের অফিস, এবং প্রশাসনিক কার্যালয়ের সামাণ্য অংশ অবস্থিত। ১৮৭৪ সালে 
স্থানীয় পৌরসভা নিউ টাউনহলে কার্যালয় পরিবর্তনের জন্য ওল্ড টাউন হল পরিত্যাগ করে।
গণীরা পশাইভ

গণীরা আলাসগার কুইজি পশাইভ (, জন্ম ৭ মার্চ ১৯৭৫, ফ্ল্যাট ব্লান্ট, তোভুজ রায়ন, আজারবাইজান) হচ্ছেন আজারবাইজান জাতীয় পরিষদের একজন সদস্য। 
পশাইভ ৭ মার্চ ১৯৭৫ সালে তোভুজ রায়ন-এ জন্মগ্রহণ করেন। তিনি আজারবাইজান স্টেট মেডিকেল ইউনিভার্সিটি এর পেডিয়াট্রিক্স বিভাগ থেকে স্নাতক পাশ করেন, বাকুতে অবস্থিত বাকু রাষ্ট্রীয় বিশ্ববিদ্যালয়ের আন্তর্জাতিক আইন বিভাগ থেকেও শিক্ষা লাভ করেন।
তিনি ইংরেজি এবং রাশিয়ান ভাষায় কথা বলেন।
১৯৯৮ সাল থেকে তিনি টেলিভিশন কোম্পানি এএনএস গ্রুপের একজন সাংবাদিক, সংবাদদাতা, সম্পাদক, প্রধান সম্পাদক, সিনিয়র নেতৃস্থানীয় সম্পাদক, ডেপুটি এডিটর-ইন-চীফ এবং সংবাদ বিভাগের ডেপুটি এডিটর-ইন-চীফ হিসাবে কাজ করেছিলেন। ২০০৫ সালে তিনি হায়দার আলিয়েভ ফাউন্ডেশন এর জনসংযোগ বিভাগের প্রধান হন।
৬ নভেম্বর ২০০৫-এ তিনি তোভুজ নির্বাচনী এলাকা নং ১০৫ থেকে সংসদ সদস্য নির্বাচিত হন। তিনি আন্তর্জাতিক ও আন্তঃসম্পর্কীয় সম্পর্ক বিষয়ে আজারবাইজান জাতীয় সংসদ এর স্থায়ী কমিশনের সদস্য এবং আন্তঃসম্পর্কীয় সম্পর্কের বিষয়ে আজারবাইজান-জর্জিয়া কার্যনির্বাহী দলের প্রধান। তিনি আজারবাইজান-ভারত, আজারবাইজান-তুরস্ক এবং আজারবাইজান-জাপানের আন্তঃ সংসদীয় সম্পর্কের কর্মরত দলের সদস্য। তিনি ইউরোপের কাউন্সিলের সংসদীয় পরিষদে আজারবাইজান প্রজাতন্ত্রের প্রতিনিধি দলের সদস্য।
শেখা আহমেদ আল মাহমুদ

শেখা আহমেদ আল মাহমুদ ২০০৩ সালে কাতার মন্ত্রিসভায় প্রথম নারী সদস্য নিযুক্ত হন এবং ২০০৯ সাল পর্যন্ত তিনি কাতারের শিক্ষা মন্ত্রী হিসেবে দায়িত্বপালন করেন।
আল মাহমুদ আহমাদ বিন আব্দুল্লাহ আল মাহমুদ এর কন্যা। তিনি আরবি সাহিত্যে ব্যাচেলর অব আর্টস ডিগ্রি অর্জন করেন।
তার কর্মজীবন শুরু হয় ১৯৭০ সালে যখন তিনি স্কুল শিক্ষক হন। শিক্ষার পাশাপাশি, প্রাথমিক শিক্ষা পদ্ধতি পুনর্বিবেচনা করার জন্য আল-মাহমুদ একটি মাধ্যমিক বিদ্যালয়ে অধ্যক্ষ হিসেবে কাজ করেছেন। ১৯৯৬-এ, তিনি কাতারের প্রথম নারী উপ-সহকারী মন্ত্রী হয়েছিলেন। তিনি সংস্কৃতি, চাষ ও শিক্ষা মন্ত্রণালয়ের সহকারী সচিব নিযুক্ত হন। ২০০৩ সালের মে মাস পর্যন্ত তিনি এই পদে আসীন ছিলেন, যখন কাতারের আমির শেখ হামাদ বিন খলিফা আল থানি তাকে শিক্ষা মন্ত্রী বানিয়েছিলেন; তিনি ছিলেন কাতারের প্রথম নারী মন্ত্রী এবং পুরো আরব উপসাগরীয় এলাকায় দ্বিতীয়।
মে ২০০৬-এ আল-মাহমুদকে কাতারের সুপ্রিম শিক্ষা কাউন্সিলের মহাসচিব বানানো হয়েছিল। ২০০৯ সালে, সাদ বিন ইব্রাহিম আল-মাহমুদ শিক্ষা মন্ত্রী হিসেবে তার পদে আসীন হন।
আল-মাহমুদের দুই মেয়ে এবং দুই পুত্র আছে।
শেখা আহমেদ আল মাহমুদ ২০২০ সালের ২৯ জানুয়ারি মৃত্যুবরণ করেন।
রুবি নুর

রুবি নুর (১৯৪৫-২০০৮) ছিলেন একজন বাঙালি রাজনীতিবিদ, যিনি পশ্চিমবঙ্গ বিধানসভায় চারবার বিধায়ক হিসেবে নির্বাচিত হয়েছিলেন। তিনি ভারতের সাবেক রেলমন্ত্রী আবু বারকাত আতাউর গণী খান চৌধুরীর ছোট বোন ও মালদা উত্তর লোকসভা কেন্দ্র থেকে নির্বাচিত সংসদ সদস্য মৌসম নুরের মা।
রুবি নুর ১৯৪৫ সালে জন্মগ্রহণ করেছিলেন। মালদার প্রাথমিক বিদ্যালয়ে পড়াশোনা শেষ করার পর ১৯৬৪ সালে কলকাতার শ্রী শিক্ষায়তন বিদ্যালয় থেকে ম্যাট্রিকুলেশন পাস করেন।
কলেজে পড়াকালীন সময়ে কলকাতার বেক বাগানেত সৈয়দ মোহাম্মদ নুরের সাথে বিবাহবন্ধনে আবদ্ধ হন তিনি। তার স্বামী কানাডায় কাজ করতেন এবং রুবি নুর তার সাথে কানাডায় গিয়েছিলেন। ১৯৭২ সালে তারা কলকাতায় ফিরে আসেন।
রুবি নুর ১৯৯১ সালে ৪৬ বছর বয়সে রাজনীতিতে প্রবেশ করেন। তার বড় ভাই আবু বারকাত আতাউর গণী খান চৌধুরীর হাত ধরে তিনি রাজনীতিতে প্রবেশ করেছিলেন। তিনি ১৯৯১ সালে সুজাপুর বিধানসভা কেন্দ্র থেকে প্রতিদ্বন্দ্বিতা করেন এবং বিজয়ী হন। এছাড়াও তিনি ১৯৯৬, ২০০১ ও ২০০৬ সালেও বিজয়ী হয়েছিলেন।
২০০১ সালে তিনি মালদা জেলা কংগ্রেসের সভাপতি নিযুক্ত হন। মৃত্যুর পূর্বপর্যন্ত তিনি ঐ পদে বহাল ছিলেন।
২০০৮ সালের ১০ জুলাই তিনি মৃত্যুবরণ করেন। রুবি নুর ফুসফুসের ক্যান্সারে ভুগছিলেন। তার মৃত্যুর পর তার মরদেহকে সম্মান জানানোর জন্য পশ্চিমবঙ্গ বিধানসভায় নিয়ে যাওয়া হয়েছিল।
চিত্রনিভা চৌধুরী

চিত্রনিভা চৌধুরী (English: Chitranibha Chowdhury, ২৭ নভেম্বর ১৯১৩ -৯ নভেম্বর ১৯৯৯) ছিলেন বিংশ শতাব্দীর একজন ভারতীয় শিল্পী যিনি বঙ্গীয় স্কুল অব আর্টের সদস্য ছিলেন। তিনি বাংলাদেশের প্রথম মহিলা চিত্রশিল্পী। তার হাজারেরও বেশি শিল্পকর্ম রয়েছে যার মধ্যে ল্যান্ডস্কেপ, স্থিরচিত্র, আলংকারিক শিল্প এবং প্রতিকৃতি রয়েছে।
তিনি পশ্চিমবঙ্গের মুর্শিদাবাদ জেলার জিয়াগঞ্জের সারকুমারী দেবী এবং ডা. ভগবান চন্দ্র বোসের পরিবারে জন্মগ্রহণ করেন। তরুণ বয়সেই তার পরিবার প্রথমে গোমোহে এবং পরবর্তীতে চাঁদপুরে স্থানান্তরিত হয়। ১৯২৭ সালে চৌদ্দ বছর বয়সে তার অঙ্কিত শিল্পকর্মের মাধ্যমে লামচোরের (বর্তমানে বাংলাদেশের নোয়াখালী জেলা)অত্যন্ত শিক্ষিত ও সংস্কৃত জমিদার পরিবারের সদস্য মনোরঞ্জন চৌধুরীর মনোযোগ আকর্ষণ করেন এবং তিনি তার ছোট ভাই নিরঞ্জন চৌধুরীর সাথে চিত্রনিভার বিয়ের ব্যবস্থা করেছিলেন।
১৯২৮ সালে, তার শ্বশুর তাকে তার স্বামীর সাথে বিশ্বভারতী বিশ্ববিদ্যালয়, শান্তিনিকেতন, এ পাঠিয়েছিলেন। বিশ্ববিদ্যালয়ের প্রতিষ্ঠাতা ও প্রধান রবীন্দ্রনাথ ঠাকুর তার সাথে সাক্ষাৎ করেন এবং তাকে নন্দলাল বসু ও দিনেন্দ্রনাথ ঠাকুরের কাছে যথাক্রমে পাঠ্যক্রম ও সঙ্গীত শিখতে বিশ্ববিদ্যালয়ের ফাইন আর্টস অনুষদের কলা ভবনে পাঠান। পরবর্তীকালে তিনি তার শৈল্পিক দক্ষতার আলোকে একটি নতুন নাম দেন, চিত্রনাভ (চিত্রের অর্থ চিত্র এবং নিভার অর্থ সৌন্দর্য)। চৌধুরী পরবর্তীতে রবীন্দ্রসমৃতি নামে একটি বই লিখেছিলেন, যেখানে রবীন্দ্রনাথ ঠাকুর কীভাবে তার শৈল্পিক কর্মজীবন ও জীবন জুড়ে প্রেরণার উৎস হিসাবে কাজ করেছিলেন তার এক সুস্পষ্ট বিবরণ প্রদান করেছিলেন।
নন্দলাল বোসের তত্ত্বাবধানে চিত্রনিভা চৌধুরীর শিল্পকলার প্রশিক্ষণ পাঁচ বছর চলতে থাকে। এ সময় তিনি কলা ভবনের বিখ্যাত কালো বারী (ব্ল্যাক হাউস) নির্মাণে রামকিঙ্কার বাজ ও অন্যান্যদের সাথে অংশগ্রহণ করেন এবং তার ভাস্কর্য , শিবের বিয়ে, এখনও সেখানে সংরক্ষিত রয়েছে। শান্তিনিকেতনে আগত দর্শকের ছবি আঁকতে তিনি বিশেষ অনুমতি পান যাদের মধ্যে রয়েছে মহাত্মা গান্ধী, হাজারি প্রসাদ দ্ববেদী, সি. রাজগোপালচারী, বিধান চন্দ্র রায়, খান আব্দুল গাফফার খান, নিলস বোহর, সরোজনী নাইডু, পরবর্তীতে তার এই শিল্পকর্ম শিল্প সমালোচকদের দ্বারা প্রশংসিত হয়। তার অনেকগুলো শিল্পকর্ম জয়শ্রী পত্রিকায় প্রকাশিত হয়েছিল। ১৯৩৪ সালে কলা ভবনে তার আনুষ্ঠানিক প্রশিক্ষণ শেষ হওয়ার পর ১৯৩৫ সালে তিনি রবীন্দ্রনাথ ঠাকুরের ইচ্ছায় প্রথম মহিলা অধ্যাপিকা হিসেবে অনুষদে যোগ দেন।
১৯৩৭ সালে, তিনি কলা ভবনে অধ্যাপনা থেকে অবসর নিয়ে নোয়াখালীতে তার শ্বশুরবাড়ির গৃহস্থলি কাজে মনোনিবেশ করেন, কিন্তু যতটা সম্ভব তিনি শিল্পকর্মের সাথে জড়িত থাকার চেষ্টা করতেন। তিনি তার গ্রামের মহিলাদের সঙ্গীত, শিল্প, এবং শিল্পকলাযর সাথে জড়িত রাখার চেষ্টা করতেন এবং এই লক্ষ্যে তিনি সেখানে নিজের একটি প্রতিষ্ঠান প্রতিষ্ঠা করেছিলেন। দুর্গা পূজা উৎসবে তিনি গ্রামের কারুশিল্পের প্রদর্শনীর আয়োজন করতেন।
চিত্রনিভা চৌধুরী সেগুবাগিচার ১২, তোপখানা রোডে একটি ম্যুরাল নির্মাণ করেন ( তার দেবর, ঢাকা বিশ্ববিদ্যালয়ের সায়ন বিভাগের প্রফেসর, জে.কে. চৌধুরী চৌধুরীর বাসভবনে)। মুরালটি ২০১০ সাল পর্যন্ত ম্যুরালটি অক্ষত অবস্থায় ছিল, কিন্তু ভবনটি সংস্কারের সময় এটি নষ্ট হয়ে যায়। ১৯৪০ এর দশকের শেষদিকে,চিত্রনিভা চৌধুরী বিশ্ব ভারতীতে কার মেয়েকে ভর্তি করানোর উদ্দেশ্যে শান্তিনিকেতনে যান।
তার কিছু গুরুত্বপূর্ণ শিল্পকর্মের তালিকা
হেসা আল জাবের

ড. হেসা আল জাবের একজন কাতারি প্রকৌশলী, একাডেমিক এবং রাজনীতিবিদ। তিনি ২০১৩ সালে আমির তামিম বিন হামাদ আল থানি কর্তৃক দেশের নতুন মন্ত্রিসভা গঠনের পর প্রথমবারের মতো কাতারের তথ্য ও যোগাযোগ প্রযুক্তি মন্ত্রণালয়ের মন্ত্রী নিযুক্ত হন। তিনি কাতার রাষ্ট্রের তৃতীয় মহিলা হিসেবে মন্ত্রী পদে নিযুক্ত হন।
ড. হেসা কুয়েত বিশ্ববিদ্যালয় থেকে প্রকৌশল বিভাগে স্নাতক এবং জর্জ ওয়াশিংটন বিশ্ববিদ্যালয়, ওয়াশিংটন, ডি.সি. থেকে কম্পিউটার বিজ্ঞান বিভাগে মাস্টার্স ডিগ্রি এবং পিএইচডি ডিগ্রী লাভ করেছেন।
২০০৫ সালে সুপ্রিম কোর্ট অব ইনফরমেশন অ্যান্ড কমিউনিকেশন টেকনোলজি প্রতিষ্ঠিত হওয়ার পর থেকে এবং মন্ত্রী হওয়ার আগে, ড. হেসা এটির মহাসচিব পদে ছিলেন। মহাসচিব হিসেবে তার কার্যভারের সময় ড. হেসা কাতারের টেলিযোগাযোগ বাজারের উদারীকরণে তত্ত্বাবধান করেছেন এবং পছন্দ ও প্রতিযোগিতার যুগে এগিয়ে এসেছেন। প্রযুক্তির সুবিধা সমস্ত খাতে পৌঁছাতে সচেষ্ট হওয়ায় ড. হেসা আইটিসির মাধ্যমে কাতারের আরও সমেত সমাজ গঠনে অনেক উদ্যোগ নিয়েছেন।
তিনি দেশের জাতীয় ব্রডব্যান্ড নেটওয়ার্ক, কাতার জাতীয় ব্রডব্যান্ড নেটওয়ার্ক প্রতিষ্ঠার পরিকল্পনা সহ কাতারের আইসিটি অবকাঠামোর আধুনিকীকরণের লক্ষ্যে প্রচেষ্টার নেতৃত্ব দিয়েছেন। উপরন্তু, তিনি কাতারের স্যাটেলাইট কোম্পানি (এস'হাইলসাত) প্রতিষ্ঠায় একটি অবিচ্ছেদ্য ভূমিকা পালন করেছিলেন, যা ২৯ আগস্ট ২০১৩-এ কাতারের প্রথম স্যাটেলাইট সফলভাবে উৎক্ষেপনে ভূমিকা রেখেছিল। এছাড়া, তিনি আইসিটির মাধ্যমে কাতার সরকারের আধুনিকীকরণের প্রচেষ্টা, ব্যাবস্থাগুলি আরো সুসজ্জিত করা, জনগনের কাছে সরকারকে আরো স্বচ্ছ এবং সুগম করার প্রচেষ্টা চালান।
কাতার সহায়ক প্রযুক্তি কেন্দ্র (মাদা) তৈরির ক্ষেত্রে ড. হেসা গুরুত্বপূর্ণ ভূমিকা রেখেছেন, যা কাতারের প্রতিবন্ধী ব্যক্তিদের সেবাদান করে এবং পেশাদার প্রযুক্তি পরিষেবা ও সমাধানগুলির একটি নেতৃস্থানীয় সরবরাহকারী এটি।
আইসিটি উন্নয়নের ব্যাপক জ্ঞান দিয়ে ড. হেসা প্রাসঙ্গিক আরব ও বিশ্বব্যাপী সম্মেলন ও সমিতির বিভিন্ন কাজের কাগজপত্র ও গবেষণায় অংশগ্রহণ করেছেন।
তার জনসেবার স্বীকৃতিস্বরূপ, ২৪ ডিসেম্বর ২০০৮-এ স্বরাষ্ট্র মন্ত্রণালয় কর্তৃক "ন্যাশনাল ফিগার অব দ্য ইয়ার" সম্মানিত হন, যা মূলত দেয়া হয় তাদের যারা সেই বছরের মধ্যে উল্লেখযোগ্য অবদান রাখে। ২০১২ সালে তাকে এরাবীয়ান বিজনেস ৩০তম প্রভাবশালী আরব নারী হিসেবে উল্লেখ করে।
২০১৩ সালে, আরবিয়ান বিজনেস ম্যাগাজিনে বিশ্বব্যাপী ৫০০ জন প্রভাবশালী আরবের মধ্যে তিনি তালিকায় ছিলেন, তারপরে ২০১৩ সালের এরাবিয়ান বিজনেস ম্যাগাজিনের ১০০জন প্রভাবশালী আরব নারীর তালিকাতে ২০ তম স্থান পান। সম্প্রতি ইন্টারনেট হল অফ ফেম অ্যাডভাইজরি বোর্ড তাকে বিশ্বের আটজন ইন্টারনেট নেতার একজন হিসেবে উল্লেখিত করে। বিশ্বব্যাপী সোশ্যাল মিডিয়া নিউজকে আখ্যায়িত করা "মাশেবল", ২০০০-এর দশকে বিশ্বব্যাপী প্রযুক্তির সাথে কাজ করা আটজন সবচেয়ে চিত্তাকর্ষক মহিলাদের তালিকায় তাকে স্থান দেয়।
মাদেহা বিনতে আহমেদ বিন নাসির আল শিবানীয়া

মাদেহা বিনতে আহমেদ বিন নাসির আল শিবানীয়া একজন ওমানি রাজনীতিবিদ। তিনি ওমান সরকারের শিক্ষা মন্ত্রণালয়ের মন্ত্রী।
মাদেহা বিনতে আহমেদ বিন নাসির আল শিবিনিয়াহ শিক্ষা বিষয়ে ইউনিভার্সিটি অব ক্যালিফোর্নিয়া, সান্তা বারবারা থেকে পিএইচডি ডিগ্রী লাভ করেন।
তিনি ওমানি জাতীয় শিক্ষা, সংস্কৃতি, এবং বিজ্ঞান জাতীয় কমিশনের চেয়ারপারসন। তিনি ওমানের শিক্ষা মন্ত্রী। ২০১৭ সালে ফোর্বস মধ্য প্রাচ্যে বিভিন্ন সরকারের প্রভাবশালী আরব নারীদের তালিকায় তাকে সপ্তম স্থানে রেখেছিল। ২০১১ সালে তিনি সুলতান কাবুস বিন সাইদ আল সাইদ কর্তৃক শিক্ষা মন্ত্রী নিযুক্ত হন। ওমানের ইতিহাসে সরকারের মন্ত্রিপরিষদ পদে অধিষ্ঠিত তিনি তৃতীয় নারী মন্ত্রী ছিলেন। তিনি পূর্ববর্তী শিক্ষা মন্ত্রী ইয়াহিয়া বিন সৌদ আল সুলাইমি এর পদে অধিষ্ঠিত হন। ২০১৪ সালে তিনি জাপানে একটি সরকারি সফরে যান। তিনি ওমানের ন্যানো প্রযুক্তি বিষয়ে দ্বিতীয় উপসাগরীয় ফোরাম আয়োজন এবং পৃষ্ঠপোষকতা করেন। তিনি ওমানের শিক্ষকদের পেশাগত প্রশিক্ষণের জন্য বিশেষ কেন্দ্রের সুপারভাইজার কমিটির চেয়ারপার্সন। ২০১৬ সালে তিনি কেন্দ্রীয় লাইব্রেরি উদ্বোধন করেন এবং এটির ওয়েবসাইট ও সোশ্যাল মিডিয়ার পৃষ্ঠাগুলির উপর নজর রাখেন।
নাজাহ আল-আতার

নাজাহ আল-আতার (; জন্ম ১০ জানুয়ারি ১৯৩৩) হচ্ছেন ২০০৬ সাল থেকে সিরিয়ার ভাইস প্রেসিডেন্ট। তিনি প্রথম আরব মহিলা যিনি এই পদটি লাভ করেন। পূর্বে ১৯৭৬ থেকে ২০০০ সাল পর্যন্ত তিনি দেশটির সংস্কৃতি মন্ত্রী ছিলেন।
আতার জন্ম ১০ জানুয়ারী ১৯৩৩ সালে এবং সুন্নি মুসলিম পরিবারের সদস্য হিসাবে দামেস্ক-এ তিনি বেড়ে ওঠেছেন। তার বাবা প্রথম আরব জাতীয়তাবাদী নেতাদের মধ্যে একজন ছিলেন, যিনি সিরিয়ার ফরাসি ম্যান্ডেটের বিরুদ্ধে ১৯২৫-১৯২৭ পর্যন্ত সিরিয়ার বিদ্রোহে অংশ নেন। তিনি ১৯৫৪ সালে দামেক্স বিশ্ববিদ্যালয় থেকে স্নাতক ডিগ্রী লাভ করেন এবং ১৯৫৮ সালে যুক্তরাজ্যের এডিনবার্গ বিশ্ববিদ্যালয় থেকে আরবি সাহিত্যে পিএইচডি অর্জন করেন। তারপরে তিনি আন্তর্জাতিক সম্পর্ক এবং সাহিত্য এবং শিল্প সমালোচনা এর জন্য বেশ কয়েকটি সার্টিফিকেট লাভ করেন।
আতার একজন পরিপূর্ণ অনুবাদক এবং স্কটল্যান্ড থেকে ফেরার পর দামাস্কের উচ্চ বিদ্যালয়গুলিতে শিক্ষকতা শুরু করেন, তারপর সিরিয়ার সংস্কৃতি মন্ত্রণালয়ের অনুবাদ বিভাগে কাজ করেন। ১৯৭৬ সালে তিনি দেশটির সংস্কৃতি মন্ত্রী হিসেবে নিযুক্ত হন এবং এই পদে ২০০০ সাল পর্যন্ত বহাল থাকেন। ২৩ মার্চ ২০০৬-এ তিনি ভাইস প্রেসিডেন্ট হিসাবে নিযুক্ত হন।
যদিও আতার ভাইস প্রেসিডেন্ট এবং সিরিয়ায় দীর্ঘমেয়াদী মন্ত্রীর দায়িত্ব পালন করেছেন, তবে বেশিরভাগই ধর্মনিরপেক্ষ বা'আত পার্টি দ্বারা নিয়ন্ত্রিত একটি রাষ্ট্র, তার ভাই ইসসাম আল-আতার, সিরিয়ার মুসলিম ব্রাদারহুডের দামাস্কাস গোষ্ঠীর নেতা এবং ১৯৭০ এর দশকের পর থেকে পশ্চিম জার্মানির আচেনে নির্বাসনে বসবাস করেছেন।
পুরনো পিনাকোথেক

পুরনো পিনাকোথেক অথবা Alte Pinakothek (, "আলটে পিনাকোথেক") জার্মানির বাভারিয়া রাজ্যের মিউনিখ শহরের কুন্সতারিয়ালে অবস্থিত শিল্পকলা জাদুঘর। এটা পৃথিবীর সবচেয়ে পুরনো গ্যালারিগুলির একটি এবং এতে অসাধারণ পুরাতন চিত্রকলা সংরক্ষিত রয়েছে। আল্টে (পুরনো) পিনাকোথেক নাম দ্বারা ১৪-১৮ শতকের সময়কালকে বুঝানো হয়েছে। নতুন পিনাকোথেক, ১৯৮১ সালে পুনরায় তৈরি করা হয়, যা ১৯ শতকের শিল্প প্রদর্শন করে এবং পিনাকোথেক ডের মর্ডান, ২০০২ সালে খোলা হয়, যা আধুনিক শিল্প প্রদর্শন করে। এই তিনটি গ্যালারি বাভারিয়া প্রদেশের চিত্রকর্ম সংগ্রহশালার অন্তর্ভুক্ত, যেটি বাভারিয়া রাজ্যের একটি সংগঠন।
বাভারিয়া রাজা প্রথম লুডউইগ ১৮২৬সালে উইটেলসবাচ সংগ্রহের জন্য লিও ভন ক্লেঞ্জেকে নতুন একটি দালান নির্মাণের আদেশ দেন। আলটে পিনাকোথেক ছিল পৃথিবীর সবচেয়ে বড় জাদুঘর। এমনকি পিনাকোথেকের বাহ্যিক রুপ ১৯শতকের অন্যান্য প্রাসাদের মতো দেখতে জাদুঘরগুলোর থেকে অনেক আলাদা ছিল। এটা তখনকার সময়কার খুবই আধুনিক একটি দালান ছিল। যার কারণে বিভিন্ন গ্যালারীর জন্য এটি অনুকরণীয় ছিল।
উইলহেম ৪র্থ উইটেলবাচ সংগ্রহের শুরু করেন, যিনি চিত্রশিল্পীদের বিভিন্ন ঐতিহাসিক চিত্রকলা তৈরি আদেশ দেন। এগুলো মাঝে ছিল আলব্রেকট আল্টডরফার এর "দ্যা ব্যাটেল অব আলেক্সান্ডার এট ইসাস"।
রাজা প্রথম লুডউইগের পর জাদুঘরে নতুন শিল্প আসা প্রায় বনৃধ হয়ে যায়। শুধুমাত্র ১৮৭৫সাল থেকে পরিচালক ফ্র্যাঞ্জ ভন রেবার এবং হুগো ভন সুদি কিছু গুরুত্বপূর্ণ নতুন শিল্প যু্ক্ত করেন। যেমন; লিওনার্দো দ্যা ভিঞ্চির "মাদোন্না অফ দ্যা কারণেশন"এবং এল গ্রেসোর "দ্যা ডিসরোবিং অব ক্রিস্ট।"
১৯৮৮সালের এপ্রিলে, চারুকলা ধ্বংসকারী হান্স-জোয়াচুম বোলমান আলব্রেকট দূরের এর তিনটি চিত্রকলাতে এসিড নিক্ষেপ করে। যেগুলোর নাম হলো: "লেমেন্টেশন ফর ক্রিস্ট", "পোমগার্টনার আল্টার" এবং "ম্যাটার ডোলারোজা"। এতে প্রায় ৩৫মিলিয়ন ইউরোর ক্ষতি হয়।
এই জাদুঘরটি বাভারিয়ান রাজ্য চিত্রকলা সংগ্রহশালার অধীনস্থ, যেটির সংগ্রহেও ১৩-১৮শতকের অনেক ইউরোপীয় চিত্রকলা রয়েছে। বিশেষ করে এটিতে যে পূর্ব ইতালি, পুরোনো জার্মান, পুরোনো ডাচ এবং ফ্লেমিশের চিত্রকলা রয়েছে তা পৃথিবীর ভেতর সবচেয়ে গুরুত্বপূর্ণ ও আকর্ষণীীয়।
এরকম প্রায় ৮০০চিত্র পুরোনো পিনাকোথেকে প্রদর্শন করা হয়। ২০১৪-২০১৭ সালে জাদুঘরটির কিছু শাখা মেরামতের জন্য বন্ধ করে দেয়া হয়।
এইচ. পি. লাভক্র্যাফট

হাওয়ার্ড ফিলিপস লাভক্রাফট (;২০ আগস্ট ১৮৯০  – ১৫ মার্চ ১৯৩৭) একজন আমেরিকান লেখক ছিলেন যিনি ভীতিপ্রদ সাহিত্যে তার অবদানের জন্যে মৃত্যবর্তী বিশাল জনপ্রিয়তা অর্জন করেন। তিনি জীবিতাবস্থায় একেবারেই অপরিচিত ছিলেন, শুধুমাত্র কিছু সজ্জা পত্রিকায় তার লেখা প্রকাশিত হতো। তার মৃত্যু হয় চরম দরিদ্রতার মধ্যে। কিন্তু তিনিই এখন ভীতিপ্রদ ও অদ্ভুত কথাসাহিত্যে বিংশ শতাব্দীর সবচেয়ে গুরুত্বপূর্ণ লেখকদের একজন হিশেবে বিবেচিত। 
প্রভিডেন্স, রোড আইল্যান্ডে জন্ম হয় লাভক্রাফটের ১৮৯০ সালের ২০ আগস্ট। তার জীবনের অধিকাংশ সময় তিনি তার জন্মভূমিতেই কাটান। তার সবচেয়ে উল্লেখযোগ্য গল্পগুলোর মধ্যে "দ্যা রেটস ইন দ্যা ওয়ালস", "অ্যাট দ্যা মাউন্টেইন্স অব ম্যাডনেস", "দ্যা শ্যাডো ওভার ইনসমাউথ" সবগুলোই কুথলো পুরাণ থেকে উৎসাহিত। লাভক্রাফট তার লেখা থেকে প্রাপ্ত অর্থ দিয়ে কখনও চলতে পারেননি, পরবর্তীতে তিনি দেখতে পেলেন আর্থিক সফলতা তার থেকে ক্রমশ দূরে সরে যাচ্ছে। এবং কঠোর দারিদ্রের মধ্যে তার মৃত্যু হয়, ১৯৪৬ সালে, ক্যান্সারে।
২০১৭ আয়ারল্যান্ড ক্রিকেট দলের ইংল্যান্ড সফর

আয়ারল্যান্ড জাতীয় ক্রিকেট দল দুইটি একদিনের আন্তর্জাতিক খেলার জন্য ইংল্যান্ড সফর করে, যা মে ২০১৭-এ অনুষ্ঠিত হয়।
সন্ধ্যা একনেলিগোদা

সন্ধ্যা একনেলিগোদা হলেন শ্রীলঙ্কার একজন মানবাধিকার কর্মী। তিনি দেশটিতে নিখোঁজ হওয়া হাজারো মানুষের খোঁজ জানতে কাজ করে চলেছেন। ২০১৭ সালে তার কর্মকাণ্ডের স্বীকৃতিস্বরূপ তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর
তিনি শ্রীলঙ্কার প্রগিথ একনেলিগোদার সাথে বিবাহবন্ধনে আবদ্ধ হয়েছিলেন, যিনি পেশায় ছিলেন একজন সাংবাদিকের। প্রগিথ একনেলিগোদা দেশটির দুর্নীতি বিষয়ক প্রতিবেদনের সাথে যুক্ত ছিলেন। একদা তিনি সন্ধ্যা একনেলিগোদাকে বলেছিলেন যে, তিনি হুমকি পেয়েছেন এবং তাকে কলম বন্ধ করতে বলা হয়েছে। এরপর ২০০৯ সালে প্রগিথ একনেলিগোদা অপহৃত হন এবং ২০০৯ সালে তিনি বাড়ি ফিরে আসেন। তিনি ২০১০ সালে শ্রীলঙ্কায় গৃহযুদ্ধ চলাকালে দেশটির তামিল বিদ্রোহীদের বিরুদ্ধে দেশটির সামরিক বাহিনীর রাসায়নিক অস্ত্র প্রয়োগ বিষয়ক প্রতিবেদনের সাথে যুক্ত থাকাকালীন সময়ে নিখোঁজ হন এবং আর বাড়ি ফিরে আসেন নি।
এরপর থেকে সন্ধ্যা একনেলিগোদা নিখোঁজ হওয়া মানুষদের খোঁজ জানতে কাজ শুরু করেন। তার কর্মকাণ্ড শ্রীলঙ্কায় নিখোঁজ হওয়া বহু মানুষের গল্প গণমাধ্যমের সামনে তুলে ধরেছে। তিনি নব্বই বারেরও বেশি সংখ্যক বার আদালতে উপস্থিত হয়েছেন তার স্বামীর খোঁজ জানার জন্য কিন্তু, তার স্বামীর ভাগ্যে কী ঘটেছে তিনি আজও জানতে পারেন নি।
তার কর্মকাণ্ডের স্বীকৃতিস্বরূপ ২০১৭ সালে তাকে আন্তর্জাতিক সাহসী নারী পুরস্কার প্রদান করা হয়।
মাহীন খান

মাহীন খান হলেন বাংলাদেশের একজন ফ্যাশন ডিজাইনার, যিনি দেশের ঐতিহ্যবাহী পোশাক নিয়ে কাজ করে চলেছেন। তিনি ফ্যাশন হাউস 'মায়াসির' এর প্রতিষ্ঠাতা ও ব্যবস্থাপনা পরিচালক। এছাড়াও তিনি আর্ট কাউন্সিল ঢাকার সাথেও যুক্ত আছেন।
মাহীন খান এমন পরিবারে জন্মেছিলেন যে পরিবার ফ্যাশন ডিজানের সাথে যুক্ত ছিল। তার বাবা পঞ্চাশের দশকে টেক্সটাইল শিল্পের সাথে যুক্ত ছিলেন, যেটা এই ভূখণ্ডে তৎকালীন সময়ে স্বাভাবিক বিষয় ছিল না এবং তার মা এদেশের তাঁতিদের নিয়ে কাজ করেছেন। মাহীন খান যুক্তরাষ্ট্রের ক্যালিফোর্নিয়ার ওটিস কলেজ অব আর্ট অ্যান্ড ডিজাইন থেকে টেক্সটাইলের উপরে স্নাতক ডিগ্রি লাভ করেন। এরপর তিনি যুক্তরাষ্ট্রের ক্যালিফোর্নিয়ার পারসন্স স্কুল অব ডিজাইন থেকে স্নাতকোত্তর ডিগ্রি অর্জন করেন।
মাহীন খান আড়ং এর চিফ ডিজাইন কো অর্ডিনেটর হিসেবে ১৯৮৬ সালে কর্মজীবন শুরু করেন। ২০০১ সালে তিনি আড়ং এর চাকরি ছেড়ে দেন এবং মায়াসির লিমিটেড নামের নিজের ফ্যাশন হাউস প্রতিষ্ঠা করেছিলেন। খাদি, সুতি কাপড়, রেশমি কাপড় ও মসলিন ব্যবহার করে মায়াসিরের পোশাক তৈরি করা হয়। মায়াসিরের নিজস্ব গার্মেন্টস ফ্যাক্টরি আছে। মায়াসির ২০০৮ সালে ভারতের নয়দিল্লির ব্রাইডাল এশিয়ায় অংশ নিয়েছিল। তিনি আর্টস কাউন্সিল ঢাকার সাথেও যুক্ত আছেন যেটি বাংলাদেশের প্রাচীন শিল্পবিদ্যা নিয়ে কাজ করে থাকে। তিনি বিশ্বের বিভিন্ন জাদুঘর ও গ্যালারি পরিদর্শন করেছেন।
মাহীন খান নারী বিষয়ক পোর্টাল 'আমাদের কথা'য় লিখে থাকেন। এছাড়াও, তিনি বাংলাদেশের ইংরেজি সংবাদপত্র "দ্য ডেইলি স্টার" এ ডিজাইন ও ঐতিহ্যবাহী কারুশিল্প বিষয়ে নিয়মিত কলাম লিখে থাকেন। তিনি ফ্যাশন ডিজাইন কাউন্সিল অব বাংলাদেশের সভাপতি হিসেবে দায়িত্ব পালন করছেন।
আলবিরা খান অগ্নিহোত্রী

আলবিরা খান একজন ভারতীয় চলচ্চিত্র প্রযোজক এবং ফ্যাশন ডিজাইনার। ২০১৬ সালে, সুলতান চলচ্চিত্রে তার কাজের জন্য শ্রেষ্ঠ কাস্টম ডিজাইনের জন্য স্টারডাস্ট অ্যাওয়ার্ড পেয়েছিলেন।
২০১১ সালের হিন্দি চলচ্চিত্র বডিগার্ড-এ সহকারী-প্রযোজক হিসেবে কাজের মাধ্যমে আলবিরা খান তার কর্মজীবন শুরু করেন।
তার পিতা সেলিম খান একজন হিন্দি চলচ্চিত্রের চিত্রনাট্যকার এবং কাহিনীকার হিসেবে কাজ করেছেন। তার বড় ভাই হচ্ছেন প্রখ্যাত অভিনেতা সালমান খান এবং তিনি তার চলচ্চিত্রে কাজের জন্য ডিজাইনের কাজ শিখেন।
আলবিরা খান প্রযোজক অতুল অগ্নিহোত্রীর সাথে বিবাহ বন্ধনে আবন্ধ হন এবং এই দম্পত্তির ২টি সন্তান সন্তান রয়েছে। একজনের নাম আলিজেহ ও অপরজনের নাম আয়ান।
২০১৯ নিউজিল্যান্ড ক্রিকেট দলের শ্রীলঙ্কা সফর

নিউজিল্যান্ড ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা অগাস্ট থেকে সেপ্টেম্বর ২০১৯-এ অনুষ্ঠিত হয়।
হেনরিয়েটে একুই এবোঙ্গো

হেনরিয়েটে একুই এবোঙ্গো (জন্ম: ২৫ ডিসেম্বর ১৯৪৯) হলেন ক্যামেরুনের একজন সাংবাদিক, প্রকাশক ও রাজনৈতিক কর্মী। ২০১১ সালে তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর।
হেনরিয়েটে একুই এবোঙ্গো গণমাধ্যমের স্বাধীনতা, নারীপুরুষ সমানাধিকার ও সুশাসন নিয়ে ক্যামেরুনে কাজ করে চলেছেন। আশির দশক থেকে দেশটিতে চলমান স্বৈরশাসনের বিরুদ্ধে লড়াই করে চলেছেন। এছাড়াও তিনি দেশটিতে দুর্নীতি, নারী নির্যাতন ও মানবাধিকার লঙ্ঘনের বিরুদ্ধে কাজ করে চলেছেন। তিনি তার কর্মকাণ্ডের জন্য নির্যাতিনের শিকার হয়েছেন, তাকে সামরিক আদালতে মুখোমুখি হতে হয়েছে।
তিনি "বাবেলা" নামের একটি সাপ্তাহিক সংবাদপত্রের প্রকাশক এবং দুর্নীতিবিরোধী সংস্থা ট্রান্সপারেন্সি ইন্টারন্যাশনালের ক্যামেরুন শাখার প্রতিষ্ঠাতা।
তিনি তার কর্মকাণ্ডের স্বীকৃতিস্বরূপ ২০১১ সালে আন্তর্জাতিক সাহসী নারী পুরস্কার লাভ করেন।
হুমায়রা হিমু

হুমায়রা হিমু (২৩ নভেম্বর ১৯৮৫ — ২ নভেম্বর ২০২৩) ছিলেন একজন বাংলাদেশী টেলিভিশন ও চলচ্চিত্র অভিনেত্রী। আমার বন্ধু রাশেদ (২০১১) চলচ্চিত্রে অভিনয়ের মাধ্যমে চলচ্চিত্রে তার অভিষেক ঘটে। চলচ্চিত্রের গল্পটি বাংলাদেশের মুক্তিযুদ্ধের উপর ভিত্তি করে তৈরি এবং চলচ্চিত্রে তার অসাধারণ অভিনয় সমালোচকদের ইতিবাচক সাড়া লাভ করে। তিনি অনেকগুলি টিভি নাটকে অভিনয় করেছেন, যেমন: "ডিবি", "সোনাঘাট", "চেয়ারম্যান বাড়ি", "বাটিঘর", "শোনেনা সে শোনেনা" ইত্যাদি।
হুমায়রা হিমু ১৯৮৫ সালের ২৩ নভেম্বর লক্ষীপুর জেলায় জন্মগ্রহণ করেন। তিনি ইস্পাহানি কলেজ থেকে এইচএসসি সম্পন্ন করেন। এরপর তিনি ইডেন মহিলা কলেজে ভর্তি হন এবং এ কলেজ থেকে স্নাতকোত্তর ডিগ্রী লাভ করেন। মঞ্চনাটকে অভিনয়ের মাধ্যমে তিনি প্রথম নাট্য জগতে প্রবেশ করেন। ফ্রেঞ্চ নামক নাট্য দলের হয়ে তিনি অভিনয় করেন। তার মামা মূর্শেদ নাটকটিতে নির্দেশনা দিয়েছিলেন।
২০০৫ সালে তিনি টেলিভিশন মিডিয়াতে এবং নাটকে যুক্ত হন মোঃ জামালউদ্দিনের নাগরিক নাট্যাঙ্গন অনস্যাম্বলে। ২০০৬-এ হুমায়রা হিমুর প্রথম নাটক ছায়াবীথি প্রচারিত হয়। একই বছর পিআই (প্রাইভেট ইনভেস্টিগেটর) নামের একটি সিরিয়াল নাটকেও অভিনয় করেন। এরপরে তিনি ‘বাড়ি বাড়ি সারি সারি’, ‘হাউজফুল’, ‘গুলশান এভিনিউ’ সহ অনেক জনপ্রিয় নাটকে অভিনয় করতে থাকেন। ২০১১ সালে মুক্তিপ্রাপ্ত "আমার বন্ধু রাশেদ" চলচ্চিত্রে অভিনয়ের মাধ্যমে চলচ্চিত্রে তার অভিষেক হয়।
হুমায়রা হিমু ২০২৩ সালের ২ নভেম্বর মৃত্যুবরণ করেন। ঢাকার উত্তরায় নিজ বাসায় তিনি আত্মহত্যা করেছেন বলে প্রাথমিকভাবে জানানো হয়। পরে তার খালা উত্তরা পশ্চিম থানায় একটি মামলা দায়ের করেন। পরের দিন র‌্যাব-১ তার খালাতো বোনের স্বামী মোহাম্মদ জিয়াউদ্দিনকে গ্রেফতার করে। হিমুর সাথে তার প্রেমের সম্পর্ক ছিল।
প্রিসিলা ডি অলিভিয়েরা আজেভেদো

প্রিসিলা ডি অলিভিয়েরা আজেভেদো (জন্ম: আনুমানিক ১৯৭৮) হলেন একজন ব্রাজিলীয় পুলিশ কর্মকর্তা যিনি ২০১২ সালে আন্তর্জাতিক সাহসী নারী পুরস্কার লাভ করেছিলেন।
তিনি আনুমানিক ১৯৭৮ সালে জন্মগ্রহণ করেছিলেন। তিনি বেড়ে উঠেছেন ব্রাজিলের রিও ডি জেনিরোর লারঞ্জেইরাসে।
প্রিসিলা ডি অলিভিয়েরা আজেভেদো ১৯৯৮ সালে রিও ডি জেনিরো রাজ্যের সামরিক পুলিশ বিভাগে যোগদান করেন। ২০০০ সালে তিনি পুলিশ ব্যাটালিয়নে কর্মজীবন শুরু করেছিলেন।
২০০৭ সালে তিনি আক্রমণের শিকার হয়েছিলেন এবং অপহৃত হয়েছিলেন। নিজের বুদ্ধিতে তিনি অপহৃত অবস্থা থেকে মুক্তি পান এবং পরবর্তী সময়ে তিনি নিজে তার অপহরণকারীদের মাঝে তিনজনকে গ্রেফতার করেছিলেন। ২০০৮ সালে তিনি রাজ্যের প্রথম পুলিশ প্যাসিফিকেশন ইউনিটে নিযুক্ত হন। ২০১৩ সালে পুলিশ কর্মকর্তাদের এক স্থানীয় ব্যক্তির নিখোঁজ হবার ঘটনায় জড়িত থাকার খবর প্রকাশিত হলে তিনি রিও ডি জেনিরোর রোচিন্দার পুলিশ প্যাসিফিকেশন ইউনিটের প্রধান হিসেবে দায়িত্ব গ্রহণ করেছিলেন।
প্রিসিলা ডি অলিভিয়েরা আজেভেদো
আন্তর্জাতিক সাহসী নারী পুরস্কার ২০১২ লাভ করেছিলেন এবং তাকে দেশটির সাপ্তাহিক পত্রিকা "ভেজা" 'নগরীর রক্ষক' বলে অভিহিত করেছিল।